குறள் 811 ( பருகுவார்)  பருகுவார் போலினும் பண்பிலார் கேண்மை () பருகுவார் போலினும் பண்பு இலார் கேண்மை பெருகலிற் குன்ற லினிது. (01) பெருகலின் குன்றல் இனிது. தொடரமைப்பு: பருகுவார் போலினும் பண்பு இலார் கேண்மை, பெருகலின் குன்றல் இனிது. " இதன்பொருள் பருகுவார் போலினும் பண்பு இலார் கேண்மை= காதன்மிகுதியான் பருகுவார் போன்றார் ஆயினும் தீக்குணமுடையார் நட்பு; பெருகலின் குன்றல் இனிது= வளர்தலின் தேய்தல் நன்று. உரைவிளக்கம் "பருகுவன்ன அருகா நோக்கமொடு" என்றார் பிறரும். நற்குணம் இல்லார் எனவே, தீக்குணம் உடையார் என்பது அருத்தாபத்தியான் வந்தது. பெருகினால் வரும் கேடு குன்றினால் வாராமையின் 'குன்றல் இனிது' என்றார். இதனார் தீநட்பினது ஆகாமை பொதுவகையான் கூறப்பட்டது. இனிச் சிறப்புவகையான் கூறுப. குறள் 812 (உறினட்டறி )  உறினட் டறினொரூஉ மொப்பிலார் கேண்மை () உறின் நட்டு அறின் ஒரூஉம் ஒப்பு இலார் கேண்மை